open-index/open-wikipedia-markdown huggingface dataset:
Lewiston Niagara vannkraftverk

**Lewiston Niagara vannkraftverk** er et pumpekraftverk ved elva Niagara River (St. Lawrence), beliggende i Niagara County, delstaten New York i USA. Det stod ferdig utbygd i 1961.

Kraftverket har en installert produksjonskapasitet på 240 MW, fordelt på tolv turbiner. Operatør er New York Power Authority.

Fallhøyden (hydraulig head) er på 33 meter.

## Se også
*Liste over verdens største vannkraftverk

## Referanser


## Eksterne lenker
* 1000 MW and Larger Pumped Hydro Installations Worldwide – Electronic Storage Association. Besøkt 11. september 2010.
* Electric Generating Capacity 2008 – EIA, USAs energidepartement. Besøkt 4. juli 2010.
Olaf Kjelsberg

**Olaf Kjelsberg** (født 21. juni 1857 i Lødingen, død 29. april 1927 i Winterthur) var en norsk ingeniør og ski-pioner.

Kjelsberg var født i Lødingen, der faren Hans Kjelsberg var lensmann. Olaf Kjelsberg tok ingeniørutdannelse i Dresden, og kom til Sveits i 1881, der han fikk jobb på Europas største lokomotivfabrikk, Schweizerische Lokomotiv- und Maschinenfabrik (SLM) i Winterthur. Han ble overingeniør i 1897 og direktør i 1907.

I 1891 besteg han fjellet Bachtel (1115 moh) på ski. Sammen med sveitserne Christoph Iselin, Eduard Naef og Alexander von Steiger besteg han vinteren 1893 Pragelpasset (1548 moh) mellom Glarus og Schwyz. Kjelsberg, Iselin og Steiger gikk på ski, mens Naef brukte truger. I sveitsisk målestok er ikke dette passet spesielt høyt, men de viste med bestigningen hvordan skiene var overlegne trugene, særlig i nedoverbakkene. Dannelsen av den første skiklubben i Sveits, Glarus Ski Club, i desember 1893, var blant annet inspirert av denne ekspedisjonen.

Olaf Kjelsberg og landsmannen Krefting var de første som viste fram skihopping i Sveits.

Kjelsberg døde i Sveits i 1927.

## Referanser

## Kilder
* Tim Ashburner: *The history of ski jumping*. Quiller Press, Wykey, Shrewsbury 2003. ISBN 1-904057-15-2, s. 33
* Stadt Winterthur: Villa Kjelsberg, Pflanzschulstrasse 42
* Die Alpen: Wie der SAC Ski fahren lernte (nr. 12/2008, s. 31)
* E. John B. Allen: *[http://books.google.no/books?id=pnjBNIXzl8AC&lpg=PA98&ots=iEqlDUW_3c&dq=%22Olaf%20Kjelsberg%22&pg=PA98#v=onepage&q=%22Olaf%20Kjelsberg%22&f=false The culture and sport of skiing - From antiquity to World War II]*. University of Massachusetts Press 2007. ISBN 978-1-55849-601-9, s. 98 (forhåndsvist på Google Books)
* Erik Berntsens slektssider: Olaf Kjelsberg
* *Olaf Kjelsberg.* Schweizerische Bauzeitung (nr. 23/1924, s. 272–273)
A Thief Catcher (film)

***A Thief Catcher*** er en stumfilm laget av Charlie Chaplin i 1914.

Filmen forsvant like etter at den var spilt inn i Hollywood. Høsten 2009 kom filmhistorikeren Paul Gierucki tilfeldig over en filmrull i en antikk trykkoker i et antikvitetsforretning i Michigan. Uten å vite hva filmrullen inneholdt kjøpte han den for 100 dollar. Da han flere måneder senere, i november 2009, tok for seg den ti minutter lange 16 mm filmen for å restaurere den fikk han etter cirka to minutter se Chaplin som en av to politimenn.

*A Thief Catcher* ble produsert av Mack Sennett for Keystone Film Company, med Ford Sterling som regissør. Opptakene ble gjort mellom 5. og 26. januar i 1914, og *A Thief Catcher* skal være den tredje filmen Chaplin var involvert i som skuespiller. Han opptrer som politimann i tre minutter av filmen.

Filmen ble første gang vist offentlig på Slapsticon Festival i Roslyn, Virginia, like utenfor Washington, D.C. lørdag 17. juli 2010.

## Skuespillere
* Ford Sterling som Chief.
* Charles Chaplin som en politimann.
* William Hauber som en politimann.
* George Jeske som en politmann.
* Edgar Kennedy som en kjeltring.
* Rube Miller som en politimann.
* Mack Swain som en kjeltring.

## Noter


## Eksterne lenker
* 
* NRK: Dette endrer Chaplin-historien
* The Telegraph: Long Lost Charlie Chaplin Film Found at Antiques Fair
Aslak Nils Sara

**Aslak Nils Sara** (født 5. mars 1934 i Karasjok, død 12. januar 1996 i Kautokeino) var en samisk kjemiker og organisasjonsmann. Han medvirket til oppbyggingen av Nordisk Samisk Institutt og i en rekke samepolitiske organisasjoner.

Sara tok cand.real.-graden ved UiO i 1969 med hovedfag i kjemi. Han arbeidet deretter som forskningsassistent og vitenskapelig assistent ved UiO, før han 1972–1973 var avdelingsingeniør ved Miljøverndepartementet.

I 1973 ble Sara leder for Nordisk Samisk Institutt i Kautokeino. i 1986 gikk han over til en stilling i Reindriftens fagselskap A/L Bajos, før han avsluttet yrkeskarrieren som direktør ved Samisk høgskole fra 1994 frem til sin død. 

Sara var leder for Oslo Sámiid Searvi fra 1967 til 1970, og styremedlem i Norske Samers Riksforbund 1968–1971. Fra 1980 til 1989 var han leder for Norsk Sameråd. Sara var medlem i Rådet til Verdensrådet for urbefolkninger (WCIP) fra starten av rådet i 1975 til 1991. Han var også aktiv i lokalpolitikken for Venstre i Kautokeino, og satt i kommunestyret 1991–1995. 

Sara mottok Nordisk Sameråds ærespris 1995.

## Referanser


## Kilder
*
Brasholmen

**Brasholmen**, (nordsamisk: *Šávkkensuolu*) er ei øy i Sør-Varanger kommune i Finnmark. Brasholmen ligger vest for Revholmen og Skogerøya ved innløpet til Kjøfjorden.

## Referanser




## Eksterne lenker
* «Praashaminansaari», *Kvenske stedsnavn*
Safe Harbor-demningen

**Safe Harbor-demningen** er en demning med vannkraftverk som regulerer elva Susquehanna River, beliggende i Lancaster County, delstaten Pennsylvania i USA. 

Demningen er 1&nbsp;484 m lang og 23 m høy. Kraftverket har en installert produksjonskapasitet på 417 MW, fordelt på 14 turbiner. Anlegget ble utbygget i perioden 1930–1931. Operatør er et lokalt eierselskap.

## Se også
*Liste over verdens største vannkraftverk

## Referanser


## Eksterne lenker
* Electric Generating Capacity 2008 – EIA, USAs energidepartement. Besøkt 4. juli 2010.
* Plants – Constellation Energy. Besøkt 3. juli 2010.
Dylan Everett

**Dylan Everett** (født 24. januar 1995), er en barneskuespiller fra Toronto, Canada.

## TV-karriere

## Film-karriere

## Eksterne lenker
*
Kinzuademningen

**Kinzuademningen** er en demning beliggende i Warren County, delstaten Pennsylvania i USA. Denregulerer Allegheny River, hvor den skaper Allegheny-reservoaret, også kjent som Kinzuasjøen, på hele 85,7 km². Det tjener som nedre reservoar for Seneca vannkraftverk, som er et pumpekraftverk uten direkte operativ tilknytning til demningen. 

Demningen er 578 m lang og 55 m høy, og inntil 379 m tykk ved sokkelen. Den er en av de største demninger i det østre USA. Anlegget ble utbygget 1960–1965.

## Se også
*Liste over verdens største vannkraftverk

## Eksterne lenker
* 
* Electric Generating Capacity 2008 – EIA, USAs energidepartement. Besøkt 4. juli 2010.
Kontrollutvalget for kommunikasjonskontroll

**Kontrollutvalget for kommunikasjonskontroll** er et norsk statlig kontrollorgan som fører tilsyn med politiets og påtalemyndighetens bruk av kommunikasjonskontroll. Utvalget kontrollerer at bruken av kommunikasjonskontroll skjer innenfor rammen av lov og instrukser, og skal sørge for at bruken av begrenses mest mulig. Utvalget behandler ikke saker som hører inn under Politiets sikkerhetstjeneste siden disse kontrolleres av et eget kontrollorgan, EOS-utvalget.

Kontrollutvalget for kommunikasjonskontroll vurderer innberetninger fra politidistriktene og undersøker klager fra enkeltpersoner og organisasjoner som mener seg urettmessig utsatt for kommunikasjonskontroll. Utvalget kan også, på eget initiativ, ta opp ethvert forhold om politiets og påtalemyndighetens bruk av kommunikasjonskontroll som det finner grunn til å behandle.

Kontrollutvalget oppnevnes av Kongen i statsråd og er administrativt underlagt Justis- og beredskapsdepartementet.

## Kun tillitsbaserte tilsyn

Ifølge utvalgets leder, professor Asbjørn Strandbakken, har man i praksis et tillitsbasert tilsyn. Utvalget er ikke gitt mulighet for å gå inn i politiets datasystemer for å undersøke om den informasjonen som gis er korrekt og utfyllende. Justis- og beredskapsdepartementet er ifølge Strandbakken varslet om at situasjonen mht. reell mulighet for kontroll er lite tilfredsstillende.

## Medlemmer
For perioden 11. mai 2021 til 10. mai 2025 består utvalget av følgende:

*Leder: Professor Asbjørn Strandbakken (gjenvalg)
*Medlem: Sorenskriver Unni Sandbukt (ny)
*Medlem: Advokat Trine Buttingsrud Mathiesen (gjenvalg)
*Medlem: Sivilingeniør Frank Stien (gjenvalg)
*Medlem: Advokat Marianne Klausen (gjenvalg)
*Medlem: Tingrettsdommer Brynjulf Moe (gjenvalg)
*Varamedlem: Daglig leder Einar Lunde (gjenvalg)
*Varamedlem: Konstituert tingrettsdommer Sigrid Nysted (gjenvalg)

## Referanser


## Eksterne lenker
* Kontrollutvalget for kommunikasjonskontroll
Round Butte-demningen

**Round Butte-demningen** er en demning med vannkraftverk som regulerer elva Deschutes River, en sørlig bielv til Columbia River, beliggende i Jefferson County, delstaten Oregon i USA. 

Demningen er 442 m lang og 130 m høy. Kraftverket har en installert produksjonskapasitet på 338 MW, fordelt på tre turbiner. Anlegget ble utbygget 1960–1964. Operatør er Portland General Electric Co.

## Se også
*Liste over verdens største vannkraftverk

## Referanser


## Eksterne lenker
* Electric Generating Capacity 2008 – EIA, USAs energidepartement. Besøkt 4. juli 2010.
Seneca vannkraftverk

**Seneca vannkraftverk** er et pumpekraftverk beliggende i Warren County, delstaten Pennsylvania i USA. Det nytter vann fra et kunstig reservoar på en høyde over Allegheny River, hvor Kinzuademningen skaper nedre reservoar i selve elva. 

Kraftverket har en installert produksjonskapasitet på 435 – 451 MW, fordelt på tre turbiner. Anlegget ble utbygget 1965&ndash;1970. Operatør er FirstEnergy Corp.

## Se også
*Liste over verdens største vannkraftverk

## Referanser


## Eksterne lenker
* Electric Generating Capacity 2008 – EIA, USAs energidepartement. Besøkt 4. juli 2010.
Fairfield vannkraftverk

**Fairfield vannkraftverk** er et pumpekraftverk beliggende i Fairfield County, delstaten Sør-Carolina i USA. Kraftverket har en installert produksjonskapasitet på 576 MW, fordelt på åtte turbiner. Operatør er South Carolina Electric & Gas Co.

## Se også
*Liste over verdens største vannkraftverk

## Referanser


## Eksterne lenker
* Electric Generating Capacity 2008 – EIA, USAs energidepartement. Besøkt 4. juli 2010.
Sjøholmen

**Sjøholmen**, (nordsamisk: *Várjavuonsuolu*) er ei øy i Nesseby kommune i Finnmark. Sjøholmen ligger innerst i Varangerfjorden, like sørvest for kirkestedet Nesseby.
Lausklubben

**Lausklubben**, (nordsamisk: *Juvrrit*) er ei øy i Nesseby og Sør-Varanger kommuner i Finnmark. Lausklubben ligger i Varangerfjorden på kommunegrensa mellom Nesseby og Sør-Varanger.

## Eksterne lenker
* Google-maps
Strom Thurmond-demningen

**(James) Strom Thurmond-demningen**, tidligere kjent som ***Clarks Hill-demningen*** er en demning med vannkraftverk beliggende i McCormick County, delstaten Sør-Carolina i USA, på grensen mot Georgia. Det nytter vann fra Savannah River, hvor den skaper Strom Thurmond-sjøen på hele 288 km². 

Kraftverket har en installert produksjonskapasitet på 362-380 MW, fordelt på syv turbiner. Årsproduksjonen er 700 GWh. Demningen er 1&nbsp;730 m lang og 61 m høy. Anlegget ble utbygget 1946&ndash;1954. Operatør er USCE.

Sør-Carolina endret navnet på demningen i 1988, ved å kalle den opp etter senator Strom Thurmond, mens den tidligere bar navnet til byen Clarks Hill. Mange i Georgia foretrekker fortsatt dette navnet.

## Se også
*Liste over verdens største vannkraftverk

## Referanser


## Eksterne lenker
* Electric Generating Capacity 2008 – EIA, USAs energidepartement. Besøkt 4. juli 2010.
Vadsøya

**Vadsøya** er ei øy i Vadsø kommune i Finnmark. Vadsøya ligger like ved Vadsø sentrum og har gitt navn til byen.

Vadsøya kulturpark ligger på øya. Man finner blant annet tuftene av den første bystrukturen i Vadsø her, datert til 1500-tallet. Luftskipsmasten fra besøkene til Luftskipene «Norge» (1926) og «Italia» (1928) står også ute i kulturparken. Hurtigrutekaien ligger på Vadsøya.

## Referanser
Lille Ekkerøy

**Lille Ekkerøy** (fra samisk *Ižžot*) er ei øy i Varangerfjorden i Vadsø kommune i Finnmark, ca 15&nbsp;km øst for byens sentrum. I 1953 ble det skutt en isbjørn på øya, det er siste gang en isbjørn har vært sett i Finnmark. Hendelsen skapte stor oppmerksomhet. Dette er et av få kjente tilfeller av isbjørn ved Norges hovedland i moderne tid og bakgrunnen var at iskanten det året gikk langt sør, omkring 400 km nord for Finnmarkskysten. Isfjell kom inn Varangerfjorden og isbjørnen kan ha drevet med et isflak eller isfjell. På den tiden bodde en familie på tre personer på øya.

## Referanser
Big Bend-demningen

**Big Bend-demningen** er en demning med vannkraftverk beliggende i Buffalo County, delstaten Sør-Dakota i USA. Det regulerer Missouri River, og skaper Sharpesjøen på 230,2 km². 

Kraftverket har en installert produksjonskapasitet på 494 MW, fordelt på åtte turbiner. Demningen er 3&nbsp;220 m lang og 29 m høy, og ligger 130 km nedenfor Oahe-demningen, som demmer opp den ovenforliggende Oahesjøen i Missouri-elva. Operatør er USCE. Utbyggingen skjedde fra 1959 til 1966.

## Se også
*Liste over verdens største vannkraftverk

## Referanser


## Eksterne lenker
* 
* Electric Generating Capacity 2008 – EIA, USAs energidepartement. Besøkt 4. juli 2010.
Pickwick Landing-demningen

** Pickwick Landing-demningen** er en demning med vannkraftverk beliggende i Hardin County, delstaten Tennessee i USA. Det regulerer Tennessee River, og skaper Pickwicksjøen (Pickwick Lake) på 174 km². Dette reservoaret strekker seg opp til neste demning oppe i elva – Wilson-demningen. 

Kraftverket har en installert produksjonskapasitet på 240 MW, fordelt på seks turbiner. Demningen er 2&nbsp;352 m lang og 34 m høy. Operatør er Tennessee Valley Authority. Utbyggingen skjedde fra 1935 til 1938.

## Se også
*Liste over verdens største vannkraftverk

## Referanser


## Eksterne lenker
* Electric Generating Capacity 2008 – EIA, USAs energidepartement. Besøkt 4. juli 2010.
Keowee-demningen

**Keowee-demningen** er en demning med vannkraftverk beliggende i Keowee County, delstaten Sør-Carolina i USA. Det nytter vann fra Keowee, en bielv til Savannah River, og skaper Keowee-sjøen på 74,35 km². 

Kraftverket har en installert produksjonskapasitet på 158 MW, fordelt på to turbiner. Operatør er Duke Energy.

## Se også
*Liste over verdens største vannkraftverk

## Referanser


## Eksterne lenker
* Electric Generating Capacity 2008 – EIA, USAs energidepartement. Besøkt 4. juli 2010.
Lille Vadsøya

**Lille Vadsøya** er en øy i Vadsø kommune i Finnmark. Lille Vadsøya ligger i Varangerfjorden sørvest for Vadsø sentrum.

## Referanser
Chickamauga-demningen

** Chickamauga-demningen** er en demning med vannkraftverk beliggende i Rhea County, delstaten Tennessee i USA. Det regulerer Tennessee River, og skaper Chickamaugasjøen (Chickamauga Lake) på 53,85 km². Dette reservoaret strekker seg 95 km oppover elva til Watts Bar-demningen.

Kraftverket har en installert produksjonskapasitet på 142 – 159 MW, fordelt på fire turbiner. Demningen er 1&nbsp;800 m lang og 39 m høy. Nedenfor dammen starter Nickajacksjøen (Nickajack Lake), som skapes av Nickajack-demningen. Operatør er Tennessee Valley Authority. Utbyggingen skjedde fra 1936 til 1940.

## Se også
*Liste over verdens største vannkraftverk

## Referanser


## Eksterne lenker
* Electric Generating Capacity 2008 – EIA, USAs energidepartement. Besøkt 4. juli 2010.
Nickajack-demningen

** Nickajack-demningen** er en demning med vannkraftverk beliggende i Marion County, delstaten Tennessee i USA. Det regulerer Tennessee River, og skaper Nickajacksjøen (Nickajack Lake) på 43,42 km². 

Kraftverket har en installert produksjonskapasitet på 104 MW, fordelt på fem turbiner. Demningen er 1&nbsp;148 m lang og 25 m høy. Ovenfor reservoaret starter neste reservoar – Chickamaugasjøen (Chicamauga Lake) – som skapes av Chickamauga-demningen. Operatør er Tennessee Valley Authority. Utbyggingen skjedde fra 1964 til 1967.

## Se også
*Liste over verdens største vannkraftverk

## Referanser


## Eksterne lenker
* Electric Generating Capacity 2008 – EIA, USAs energidepartement. Besøkt 4. juli 2010.
Last Train Home

**Last Train Home** kan referere til
**Last Train Home*, en EP av Ryan Star og tittelsangen.
*Last Train Home, en singel fra bandet Lostprophets fra 2003.
*Last Train Home, en singel fra gruppen Network 3.
*Last Train Home, en instrumental låt fra 1987 av bandet Pat Metheny Group.
**Last Train Home*, en dokumentarfilm fra 2009
**Last Train Home*, en film fra 1990.
Calderwood-demningen

** Calderwood-demningen** er en demning med vannkraftverk beliggende i Blount County og Monroe County i delstaten Tennessee i USA. Den regulerer Little Tennessee River, 71 km ovenfor utløpet i Tennessee River. 

Kraftverket har en installert produksjonskapasitet på 156 MW, fordelt på tre turbiner. Demningen er 279 m lang og 71 m høy. Operatør er Tennessee Valley Authority mens eier er Alcoa-Tapoco. Kraftverkene i denne delen av Tennessee Rivers sideelv *Litte Tennessee River* ble startet av Alcoa før TVA ble dannet, og skulle støtte aluminiumsverket i området. Utbyggingen skjedde fra 1927 til 1930.

I likhet med Cheoah-demningen og Chilhowee-demningen, får også Cheoah sitt vann ved regulering hos Tennessee Valley Authority fra Fontana-demningen. Denne demningen er den primære vannreguleringsdammen i Little Tennessee River.

## Se også
*Liste over verdens største vannkraftverk

## Eksterne lenker
* 
* Electric Generating Capacity 2008 – EIA, USAs energidepartement. Besøkt 4. juli 2010.
Cherokee-demningen

** Cherokee-demningen** er en demning med vannkraftverk beliggende i Jefferson County, delstaten Tennessee i USA. Den regulerer Holston River (øvre Tennessee River), og skaper den 80 km lange Cherokeesjøen (Cherokee Reservoir) på 116,5 km². 

Kraftverket har en installert produksjonskapasitet på 135 MW, fordelt på fire turbiner. Demningen er 2&nbsp;060 m lang og 53 m høy. Operatør er Tennessee Valley Authority. Utbyggingen skjedde fra 1940 til 1941.

## Se også
*Liste over verdens største vannkraftverk

## Referanser


## Eksterne lenker
* Electric Generating Capacity 2008 – EIA, USAs energidepartement. Besøkt 4. juli 2010.
Center Hill-demningen

** Center Hill-demningen** er en demning med vannkraftverk beliggende i DeKalb County, delstaten Tennessee i USA. Den regulerer Caney River (øvre Cumberland River), og skaper den 103 km lange Center Hill-sjøen (Center Hill Lake) på 74 km². 

Kraftverket har en installert produksjonskapasitet på 135 MW, fordelt på tre turbiner. Demningen er 79 m høy. Operatør er USCE. Utbyggingen skjedde fra 1945 til 1948.

## Se også
*Liste over verdens største vannkraftverk

## Referanser


## Eksterne lenker
* Electric Generating Capacity 2008 – EIA, USAs energidepartement. Besøkt 4. juli 2010.
Smith Mountain-demningen

**Smith Mountain-demningen** er en demning med pumpekraftverk beliggende i Franklin County, delstaten Virginia i USA. Den regulerer Roanoke River, og skaper Smith Mountain-sjøen (Smith Mountain Lake) på 83&nbsp;km².

Kraftverket har en installert produksjonskapasitet på 348 – 656 MW, fordelt på opprinnelig tre turbiner (totalt fem generatorer). Demningen er 248 m lang og 71 m høy. Operatør er Appalachian Power Co. Utbyggingen skjedde fra 1960 til 1963, med endelig kraftverksutbygging ferdig i 1979 (femte generator). Selve pumpekraftverket er på 238 MW, resten ytes i demningens eget kraftverk.

## Se også
*Liste over verdens største vannkraftverk

## Referanser


## Eksterne lenker
* Electric Generating Capacity 2008 – EIA, USAs energidepartement. Besøkt 4. juli 2010.
John H. Kerr-demningen

:*Må ikke forveksles med [[Kerr-demningen]] i [[Montana]].*

** John H. Kerr-demningen** er en demning med pumpekraftverk beliggende i Mecklenburg County, delstaten Virginia i USA. Den regulerer Roanoke River, og skaper den 117 km lange Kerrsjøen (Kerr Lake) på 200 km², delstatens største. 

Kraftverket har en installert produksjonskapasitet på 208 – 238 MW, fordelt på ni turbiner. Årsproduksjonen er 427 GWh. Demningen er 848 m lang og 43 m høy. Operatør er USCE Co. Utbyggingen skjedde fra 1947 til 1953. 

## Se også
*Liste over verdens største vannkraftverk

## Referanser


## Eksterne lenker
* Electric Generating Capacity 2008 – EIA, USAs energidepartement. Besøkt 4. juli 2010.
Ross-demningen

** Ross-demningen**, opprinnelig kalt ***Ruby-demningen***, er en demning med pumpekraftverk beliggende i Whatcom County, delstaten Washington i det vestre USA. Den regulerer Skagit River, og skaper den 37 km lange Ross-sjøen (Ross Lake) på 49 km², som strekker seg inn i Britisk Columbia (Canada). 

Nedenfor Rss-demningen ligger i rekkefølge Diablo-demningen og Gorge-demningen.

Kraftverket har en installert produksjonskapasitet på 360 MW, fordelt på fire turbiner. Demningen er 400 m lang og 160 m høy. Operatør er Seattle by. Utbyggingen skjedde fra 1937 til 1949. 

## Se også
*Liste over verdens største vannkraftverk

## Referanser


## Eksterne lenker
* Electric Generating Capacity 2008 – EIA, USAs energidepartement. Besøkt 4. juli 2010.
Douglas-demningen

** Douglas-demningen** er en demning med vannkraftverk beliggende i Sevier County, delstaten Tennessee i USA. Det regulerer French Broad River, som er kilden til Tennessee River, og skaper Douglassjøen (Douglas Lake) på 115 km². 

Kraftverket har en installert produksjonskapasitet på 146 MW, fordelt på fire turbiner. Demningen er 520 m lang og 62 m høy. Operatør er Tennessee Valley Authority. Utbyggingen skjedde fra 1942 til 1943.

## Se også
*Liste over verdens største vannkraftverk

## Referanser


## Eksterne lenker
* Electric Generating Capacity 2008 – EIA, USAs energidepartement. Besøkt 4. juli 2010.
Mossyrock-demningen

** Mossyrock-demningen** er en demning med pumpekraftverk beliggende i Lewis County, delstaten Washington i det vestre USA. Den regulerer Cowlitz River som er en sørvestlig sideelv i Columbia River, og skaper den 38 km lange Riffesjøen (Riffe Lake) på 48 km². 

Kraftverket har en installert produksjonskapasitet på 300 MW, fordelt på to turbiner. Demningen er 502 m lang og 185 m høy. Operatør er Tacoma by. Utbyggingen skjedde fra 1965 til 1968. 

## Se også
*Liste over verdens største vannkraftverk

## Referanser


## Eksterne lenker
* Electric Generating Capacity 2008 – EIA, USAs energidepartement. Besøkt 4. juli 2010.
Edwin McMillan

**Edwin Mattison McMillan** (født 18. september 1907 i Redondo Beach, California, død  7. september 1991 i El Cerrito, Contra Costa County, California) var en amerikansk fysiker og kjemiker.

Han fremstilte neptunium i 1940 og oppdaget senere plutonium. Han mottok Nobelprisen i kjemi i 1951, sammen med Glenn T Seaborg, for deres oppdagelser innenfor de transurane grunnstoffenes kjemi.

## Referanser


## Eksterne lenker
Swift-demningen

**Swift-demningen**, også kjent som ***Swift 1*** og ***Swift 2***, er en demning med vannkraftverk beliggende i Skamania County, delstaten Washington i det vestre USA. Den regulerer Lewis River som er en sørvestlig sideelv i Columbia River, og skaper Swiftsjøen (Swift Reservoir) på 18,7 km². 

Kraftverket har en installert produksjonskapasitet på 240 MW, fordelt på to turbiner. Demningen er 640 m lang og 126 m høy. Operatør er PacifiCorp. Utbyggingen skjedde fra 1955 til 1958. 

## Se også
*Liste over verdens største vannkraftverk

## Referanser


## Eksterne lenker
* Electric Generating Capacity 2008 – EIA, USAs energidepartement. Besøkt 4. juli 2010.
Richard Laurence Millington Synge

**Richard Laurence Millington Synge** (født 28. oktober 1914 i Liverpool, Merseyside, død 18. august 1994 i Norwich, Norfolk) var en britisk biokjemiker. Han mottok Nobelprisen i kjemi i 1952.

## Referanser


## Eksterne lenker
Diablo-demningen

** Diablo-demningen** er en demning med vannkraftverk beliggende i Whatcom County, delstaten Washington i det vestre USA. Den regulerer Skagit River. 

Anlegget ligger nedenfor Ross-demningen og like ovenfor Gorge-demningen.

Kraftverket har en installert produksjonskapasitet på 153 MW, fordelt på to hovedturbiner og to meget små hjelpeturbiner. Operatør er Seattle by. Demnignen  er 119 m høy. Utbyggingen skjedde fra 1927 til 1930. 

## Se også
*Liste over verdens største vannkraftverk

## Referanser


## Eksterne lenker
* Electric Generating Capacity 2008 – EIA, USAs energidepartement. Besøkt 4. juli 2010.
Yale-demningen

:*Må ikke forveksles med [[Yele-demningen]] i Kina.*

** Yale-demningen** er en demning med vannkraftverk beliggende i CowlitzCounty, delstaten Washington i det vestre USA. Den regulerer Lewis River som er en sørvestlig sideelv i Columbia River, og skaper Yalesjøen (Yale Lake) på 15,3 km². 

Kraftverket har en installert produksjonskapasitet på 151 MW, fordelt på 2 turbiner. Demningen er 457 m lang og 98 m høy.  Den ligger ovenfor Merwin-demningen. Operatør er PacifiCorp. Utbyggingen skjedde fra 1950 til 1953. 

## Se også
*Liste over verdens største vannkraftverk

## Referanser


## Eksterne lenker
* Electric Generating Capacity 2008 – EIA, USAs energidepartement. Besøkt 4. juli 2010.
Flaming Gorge-demningen

** Flaming Gorge-demningen** er en demning med vannkraftverk beliggende i Daggett County, delstaten Utah i det vestre USA, nær grensen til Wyoming. Den regulerer Green River som er en sideelv til Colorado, og skaper Flaming Gorge-sjøen (Flaming Gorge Reservoir) på 170 km². 

Kraftverket har en installert produksjonskapasitet på 152 MW, fordelt på tre turbiner. Demningen er 360 m lang og 153 m høy. Operatør er USBR. Utbyggingen skjedde fra 1958 til 1964. 

## Se også
*Liste over verdens største vannkraftverk

## Referanser


## Eksterne lenker
* Electric Generating Capacity 2008 – EIA, USAs energidepartement. Besøkt 4. juli 2010.
Alexander Robertus Todd

**Alexander Robertus Todd** (født 2. oktober 1907 i Glasgow, død 10. januar 1997 i Cambridge i Cambridgeshire) var en britisk kjemiker. Han mottok Nobelprisen i kjemi i 1957 for sitt arbeid med nukleinsyrer innen genteknologien. i 1962 ble han utnevnt til baron på livstid, og ble deretter titulert lord Todd.

Todd fremstilte vitaminene tiamin (vitamin B1), kobalamin (vitamin B12) og alfatokoferol  (vitamin E) syntetisk.

Han var professor ved University of Manchester i perioden 1938&ndash;1944 og ved University of Cambridge 1944&ndash;1971.

## Referanser


## Eksterne lenker
* 
*
Willard Libby

**Willard Frank Libby** (1908–1980) var en amerikansk professor i kjemi. Han mottok nobelprisen i kjemi i 1960 for sin oppdagelse av karbondatering for biologisk materiale basert på følgende reaksjon: *n* + 14N → 14C +  1H. 12. oktober 1960 ble han innvalgt som utenlandsk representant av Kungliga Vetenskapsakademien.

## Referanser


## Eksterne lenker
Vincent du Vigneaud

**Vincent du Vigneaud** (1901–1978) var en amerikansk biokjemiker. Han ble tildelt Nobelprisen i kjemi i 1955. Han ble også tildelt Albert Lasker Basic Medical Research Award i 1948.

## Referanser


## Eksterne lenker
Mayfield-demningen

** Mayfield-demningen** er en demning med vannkraftverk beliggende i Lewis County, delstaten Washington i det vestre USA. Den regulerer Cowlitz River som er en sørvestlig sideelv i Columbia River, og skaper Mayfieldsjøen (Lake Mayfield).

Kraftverket har en installert produksjonskapasitet på 162 – 164 MW, fordelt på fire turbiner. Demningen er 260 m lang og 56 m høy. Operatør er Tacoma by. Utbyggingen skjedde fra 1960 til 1963.

## Se også
*Liste over verdens største vannkraftverk

## Eksterne lenker
* Electric Generating Capacity 2008 – EIA, USAs energidepartement. Besøkt 4. juli 2010.
Keep the Home Fires Burning

**«Keep the Home Fires Burning ('Till the Boys Come Home)»** er en britisk patriotisk sang fra den første verdenskrig. Melodien ble skrevet av Ivor Novello i 1914. Teksten ble skrevet av Lina Gilbert Ford, hvis mellomnavn noen ganger ble trykket som *Guilbert*.

Sangen ble første gang publisert som «'Till the Boys Come Home» 8. oktober 1914 av Ascherberg, Hopwood, and Crew i London Et nytt opplag ble trykket i 1915 under navnet «Keep the Home Fires Burning». Sangen ble meget populær i Storbritannia under den første verdenskrig.

James F. Harrison spilte inn «Keep the Home Fires Burning» på plate i 1915, noe også Stanley Kirby gjorde i 1916. En annen populær innspilling ble fremført av tenoren John McCormick i 1917. Han var også den første til å spille inn «It's a Long Way to Tipperary».

## Kulturelle referanser
* Sangen var med i musikalen *[[Å, for en herlig krig]]* (*Oh, What a Lovely War*, 1969) og i filmen *[[Darling Lili]]* (1970)
* I filmen *[[Gosford Park]]* (2002) ble gjestene på et gods underholdt av Ivor Novello (portrettert av Jeremy Northam), som han fremførte spillende på piano.
* Den var med i filmen *[[Johnny Got His Gun]] og i [[Metallica]]s musikkvideo *One*
* Sangen var med i [[Sean O'Casey]]s skesupill *The Ploughs and the Stars''.

## Norsk versjon
Den norske tittelen er «Når I kommer hjem».

### Innspilling
* William Willums. Utgitt på den akustiske 78-platen Gramophone 2-282856.

## Referanser
Lichtenberg stasjon

**Lichtenberg stasjon** er en stasjon på Berlins forstadsbane, Berlins undergrunnsbane, trikk og regionaltoglinjer. Den befinner seg i bydel Lichtenberg. I DDR-tiden var det den viktigste fjernjernbanen i Berlin. Daglig betjener den rundt  reisende som beveger seg i de østlige og nordlige delene av Berlin. Dessuten betjener den fortsatt noen fjernnattog.

## Trivia
Stasjonen er nærmeste avstigningsstasjon for reisende som ønsker å besøke severdigheten Zentralfriedhof Friedrichsfelde der man blant annet finner æreslunden der gravstedet til Rosa Luxemburg og andre kjente revolusjonære befinner seg; Sosialistenes minnested (*Gedenkstätte der Sozialisten*).

## Referanser


## Eksterne lenker
*
Meixianhua

**Meixianhua** (kinesisk: 梅县话, pinyin: *Méixiànhuà*) er den variant av språket hakka som dominerer i byprefekturet Meizhou nelt nordsøst i provinsen Guangdong i Folkerepublikken Kina. Denne dialekten, en av svært mange innen språket hakka, oppfattes *de facto* som prestisjedialekt og standard.
Polanskis Skyggen

***Polanskis Skyggen*** (originaltittel: *The Ghost Writer*) er en britisk-fransk-tysk thriller fra 2010 regissert av Roman Polanski. Hovedrollene spilles av Ewan McGregor og Pierce Brosnan, mens sentrale biroller spilles av Kim Cattrall og Olivia Williams. Manus er basert på Robert Harris' bok *Skyggen* (originaltittel: *The Ghost*). Harris og Polanski samarbeidet om manus.

Filmen ble godt mottatt av anmelderne og ble en moderat suksess.

## Handling
En suksessfull, britisk forfatter som opererer som "ghostwriter", blir bedt om å ta over skrivingen av tidligere statsminister Adam Langs memoarer. Skribentens egen agent anbefaler ham på det sterkeste å ta jobben. Men underveis blir det tydeligere at prosjektet er dødsdømt allerede fra starten. Ikke minst fordi forgjengeren, den første skribenten som var satt på bokprosjektet, blir funnet død under mystiske omstendigheter. Etterhvert begynner han selv å føle seg truet og aner et komplott.

## Om filmen

### Popularitet og økonomi
*Polanskis Skyggen* ble en moderat suksess. Den innbragte $60 millioner på verdensbasis, hvorav $15,5 millioner i USA, $7,8 millioner i Frankrike, $7,1 millioner i Spania, $5,7 millioner i Storbritannia, $3,1 millioner i Tyskland og $400 000 i Norge. I tillegg til dette innbragte den rundt $6 millioner på DVD-salg i USA.

Produksjonskostnadene var på $45 millioner.

### Anmelderne
Den ble godt mottatt av anmelderne, noe som gjenspeiles i at den har fått 84 % på Rotten Tomatoes. Den amerikanske anmelderen Roger Ebert gav den toppkarakter, mens Leonard Maltin gav den 3 av 4 stjerner.

Også de norske anmelderne var positive. Blant annet fikk den terningkast fem av både *[[VG]], [[Dagbladet]], [[Aftenposten]], [[Adresseavisen|Adressa]], [[Dagsavisen]], [[Filmpolitiet]]* og *[[Bergensavisen]]*.

### Priser
Filmen ble tildelt over 30 priser. Blant annet ble Roman Polanski belønnet med prisen for beste regissør både under Filmfestivalen i Berlin, César-prisen og European Film Awards.

### Bakgrunn
Det antatt at karakteren Adam Lang er en forkledd versjon av Tony Blair, og filmen peker nese til en rekke av hans kontroversielle politiske avgjørelser. Blant annet hvorfor han, uten å nøle, kastet landet inn i Irak-krigen og støttet USA uten å stille spørsmål.

## Medvirkende
* Ewan McGregor i rollen som den ikke navngitte skyggeskriveren.
* Pierce Brosnan i rollen som Adam Lang, en tidligere britisk statsminister.
* Olivia Williams i rollen som Ruth Lang
* Kim Cattrall i rollen som Amelia Bly
* Timothy Hutton i rollen som Sidney Kroll
* Tom Wilkinson i rollen som Paul Emmett
* Jim Belushi i rollen som John Maddox
* Robert Pugh i rollen som Richard Rycart
* Tim Preece i rollen som Roy
* Eli Wallach i rollen som den gamle mannen på øya

## Referanser


## Eksterne lenker
*
13. etappe av Tour de France 2010

**13. etappe av Tour de France 2010** ble kjørt 17. juli 2010 og gikk fra Rodez til Revel.

## Spurt- og klatrepoeng

### 1. klatring (Côte de Mergals)
4. kategori stigning etter 24 km

### 2. klatring (Côte de Bégon)
4. kategori stigning etter 31,5 km

### 1. spurt (Saint-Jean-Delnous)
Etter 47 km

### 3. klatring (Côte d'Ambialet)
3. kategori stigning etter 72 km

### 4. klatring (Côte de Puylaurens)
4. kategori stigning etter 125 km

### 2. spurt (Caraman)
Etter 158 km

### 5. klatring (Côte de Saint-Ferréol)
3. kategori stigning etter 188,5 km

### Målgang (Revel)
Etter 196 km

## Manglende ryttere
* **171**  Rein Taaramäe (COF) brøt.

## Eksterne lenker
*  Etappeside  på letour.fr 
*  Etappeside  på letour.fr
Magnetlås

En **magnetlås** er en elektromagnetisk lås som kan styres ved å kontrollere spenningstilførsel.

## Bruksområder

Magnetlåser har flere bruksområder, men er mest utbredt til avlåsing av dører og porter. I tilfeller der det er vanskelig å montere låskasse i en dør (f. eks. glassdører) vil en magnetlås være et alternativ.

## Oppbygging og funksjon

En magnetlås består av en elektromagnet og en metallisk ankerplate som festes henholdsvis på dørkarm og dørblad. Ved tilførsel av elektrisk spenning til elektromagneten vil det dannes et magnetisk felt som holder ankerplaten fast. Når spenningstilførselen til elektromagneten brytes, vil magnetfeltet raskt svekkes slik at ankerplaten kan frigjøres og døren kan åpnes.

Normalt har magnetlåser en holdekraft på mellom 2500 og 6000 Newton.

## Sikkerhet

Fordi det er nødvendig med kontinuerlig tilførsel av spenning for å opprettholde magnetfeltet fra elektromagneten, vil en magnetlås alltid ha "omvendt funksjon" (engelsk "fail safe"). Dette betyr at en dør eller port med magnetlås vil være låst så lenge det tilføres spenning, og åpne når spenningstilførselen brytes. Følgelig vil man da oppleve at døren eller porten blir stående ulåst ved strømbrudd. Dette er årsaken til at magnetlåser ikke tilfredsstiller FG-kravene til avlåsing mht innbruddssikkerhet. Ofte benyttes magnetlås sammen med annen avlåsing, f.eks. som supplement til panikkbeslag for å forhindre at rømningsdører benyttes som gangdører. Når spenningstilførselen til magnetlåsen da er koblet via brannsentral, vil rømningsdørene kunne åpnes ved utløst brannalarm.
I Saw Mommy Kissing Santa Claus

**«I Saw Mommy Kissing Santa Claus»** er en amerikansk julesang med melodi og tekst av Tommie Connor. Den ble opprinnelig spilt inn på plate av barnestjernen Jimmy Boyd.

Sangen ble bestilt av Neiman Marcus til å promotere varemagasinets julekort. Det inneholdt en originalskisse av kunstneren Perry Barlow, som tegnet for The New Yorker i flere tiår.

Sangen beskriver en scene hvor et barn smøg seg ned fra soveværelset og så sin mor kysse julenissen (formodentlig faren i julenissekostyme).

Boyds plate ble forbudt av den romersk-katolske kirken i Boston da den ble utgitt på grunn av at den blandet kyssing med jul og bortså fra den kjensgjerningen at mistelteinen, som mange par kysser under, tradisjonelt henger i mange hjem i julehøytiden. Boyd, 13 år gammel, ble fotografert da han møtte erkebiskopen for å forklare sangen. Etter møtet ble forbudet hevet.

## Coverversjoner
Populære versjoner av sangen ble spilt inn på plate av Molly Bee, The Jackson Five og The Ronettes.  The Cheetah Girls, Rica Fukami, John Mellencamp og the Secret Chiefs 3 har også spilt den inn på plate. Det Svenske bandet Onkel Kånkel spilte inn en parodiversjon i punke-stil med endret tekst og tittelen "Jag såg tomten suga pappa".

## Norsk versjon
Philip A. Kruse har skrevet en norsk tekst. På norsk bærer den tittelen «Jeg så mamma kysse nissen».

### Innspilling
*Ellen Nikolaysen. Utgitt på LP-platen *Jul med Ellen og Hans Petter* (Flower ABM&nbsp;467) i 1976.
* Wenche Myhre spilte inn sangen og ga den ut på albumet *[[Wenches jul (1991)|Wenches jul]]* i 1991.

## Listeplasseringer
Originalinnspillingen med Jimmy Boyd nådde førsteplassen på Billboard Best Sellers In Stores-listen i 1952 og førsteplassen på Cash Box Best Selling Records-listen 3. januar 1953.

## Referanser
Kurér (radioapparat)

**Kurér** var et bærbart radioapparat produsert av den norske radiofabrikken Radionette, startet av Jan Wessel fra 1928. Den første Kurérmodellen ble lansert i 24. april 1950. 

Kurér hadde fire direkteglødete  radiorør og høyttaler med permanentmagnet. Den hadde fire bølgebånd: langbølge, mellombølge, fiskeribølge og kortbølge. Den var tenkt som en reiseradio som også kunne brukes hjemme og kunne forsynes fra både lysnettet og en batteriblokk med 90 V og 1,5 V spenninger. Vekten var 7,6&nbsp;kg med batteriet.

Knapt 700 eksemplarer ble laget av modell nr. 1, som ble kalt "firkantkurér" på grunn av de skarpe hjørnene. Modell nr. 2 med runde hjørner ble produsert frem til 1958. Det ble produsert til sammen 224&nbsp;000 eksemplarer og ble eksportert til over 60 land. Modell 2 ble levert i nesten 40 forskjellige farger, nyanser og mønstre.

I 1958 kom utgaven kalt Kurér Transi som brukte transistorer og ble drevet av vanlige 1,5 V lommelyktbatterier.

## Referanser
Stanford Moore

**Stanford Moore** (født 4. september 1913 i Chicago, Illinois,  død 23. august 1982 i New York City, New York) var en amerikansk biokjemiker. Han mottok Nobelprisen i kjemi i 1972, sammen med William H. Stein, for deres bidrag til forståelsen av sammenhengen mellom kjemisk struktur og katalytisk aktivitet i det aktive senteret av ribonuklease molekyler.

## Referanser


## Eksterne lenker
The Loch Ness Mouse

**The Loch Ness Mouse** er et norsk popinspirert band med tilholdssted i Oslo, dannet i 1992. Bandet ble startet av brødreparet Ole Johannes Åleskjær, vokalist og gitarist, og Jørn Oddvar Åleskjær, gitarist, fra Hemnes i Høland, sammen med trommeslageren Bryan Hayes og bassisten Morten Holmqvist.

De ga ut EP-en *From The Countryside* på selskapet Perfect Pop i 1993, og debutalbumet *Flair For Darjeeling*. I 1997 overtok Emil Nikolaisen trommestikkene, og rundt årtusenskiftet ble EP-ene *Ceylon Sailor* utgitt i Norge og *Busman’s Holiday* i USA. Bandet hadde nå gjennomgått et ganske radikalt stilskifte, og var nå mer inspirert av amerikansk vestkystpop fra 1970-tallet, som for eksempel Steely Dan og Fleetwood Mac.

De ble nominert til Alarmprisen 2003 i klassen beste popalbum for sitt andre album, *Key West*. Nikolaisen sluttet i 2002, for å prioritere punkbandet Silver. Hans plass ble overtatt av søsteren Hilma Nikolaisen. Samme år begynte Helga Trømborg på keyboards, men i 2003 ble The Loch Ness Mouse en kvintett, da Holmqvist sluttet. Henriette Seierstad (Akerholdt) kom inn som trommeslager, mens Hilma Nikolaisen gikk over til å spille bass. Dette var også besetningen på deres tredje album, *11-22* som ble utgitt i oktober 2005. De tidligere medlemmene Emil og Hilma Nikolaisen bidro også på innspillingen, i tillegg til vokal-pålegg av Elvira Nikolaisen og Maria Solheim. For albumet ble de nominert til Alarmprisen 2006 i klassen årets popalbum.

The Loch Ness Mouse består nå av sju medlemmer, deriblant vokalist Christina Høgetveit, og på albumet *New Graffiti* foretok bandet nok en gang et stilskifte. På dette albumet har gruppa også med gjesteopptredener med blant andre soulsangeren Myrna Braza og rapperen Stella Mwangi. Plata ble produsert av Ruben Dalen og Ole Johannes Åleskjær.

## Diskografi
### Album
*1998 *Flair For Darjeeling* (Perfect Pop)
*2002 *Key West* (Perfect Pop)
*2005 *11-22* (Perfect Pop)
*2009 *New Graffiti* (Forward Records)
*2010 *Flair For Darjeeling – Deluxe Edition* (Hype City)
*2015 *Loch Ness Mouse*
*2019 *Loch Ness Mouse II*
*2022 *Loch Ness Mouse III*

## Medlemmer
### Nåværende medlemmer
* Ole Johannes Åleskjær, gitar, vokal
* Jørn Åleskjær, låtskriver
* Christina Høgetveit, vokal, perkusjon
* Ådne Hovda, bass
* Kristoffer Solvang, trommer
* Svein Bergsaune, keyboard
* Ingar Sandvær, gitar

### Tidligere medlemmer
* Ruben Dalen, trommer
* Torstein Krogedal, saksofon
* Kjartan Vestvik, keyboard
* Kåre Eriksen, gitar
* Helga Trømborg, keyboard
* Håvard Krogedal, bass
* Hilma Nikolaisen, trommer, bass
* Emil Nikolaisen, trommer
* Benjamin Pyke, gitar
* Espen Høydalsvik
* Morten Holmqvist, bass
* Henriette Akerholdt Glidje, trommer
* Bryan Hayes, trommer
*Eyvind Brox, trommer
* Morten Øby
* Martin Sivertsen

## Referanser


## Kilder
* Norsk pop- og rockleksikon / Vega Forlag / Bergenstrubaduren / NRK

## Eksterne lenker
* 
*
Anne Lande

**Anne Kristine Lande**  (født 1958) fra Hamar er en norsk artist, sangtekstforfatter og sanger, psykoterapeut og veileder. Hun har i samarbeid med blant andre pianist, komponist og arrangør Per Husby. flere musikkutgivelser 

Duoen Lande/Husby har arbeidet sammen siden 2004, og de har spilt et stort antall konserter sammen i kulturhus, teater,  litteraturfestivaler, jazz- og viseklubber landet rundt og i sosialinstitusjoner og kirker.

De har gjort seg spesielt bemerket med sine særengne poesikonserter, der teksten står i sentrum for det musikalske uttrykket, og sine høstkonserter i allehelgenstiden i nært samarbeid med Ole Jørn Myklebust.

Lande har i flere år også samarbeidet med Anders Aarum og Stig Hvalryg i kaféensemblet «Largoland», og deres konsertserie *Sakte Søndag* . Hun har likeledes samarbeidet med Andreu Jacob, med duo-konserter og innspillinger av eget nytt materiale. 

Anne Lande mottok NOPAs tekstpris for 2016 for «Overganger».

## Diskografi
**Sakte sanger* (Park Grammofon, 2006) Album i samarbeid med Per Husby
**Dilemma* (2008) i samarbeid med Per Husby
**Helt Nær* (Park Grammofon, 2009) Album i samarbeid med Per Husby
**Olafs Vise* (2014) – i samarbeid med Per Husby tekst av Alf Prøysen, musikk av Bjarne Amdahl
**Stille regn* (2014) 
**Bølgene* (2016) i samarbeid med Andreu Jacob
**I dag vil je helst itte prate* (2017) i samarbeid med Per Husby
**Etterklang* (2017) i samarbeid med Per Husby
**Ruslejul* (2017) i samarbeid med Per Husby
**Overganger (Vinterisvindu)* (2018) i samarbeid med Per Husby
**Tara* (2018) i samarbeid med Anders Aarum
**Folkevandring langs stjernevei* (2018) i samarbeid med Andreu Jacob 
**Likevel er du her* (2020) Soloalbum
**Reisen - sydlanske trinn i nordavind* (2021) Album i samarbeid med Andreu Jacob 
**Hjemmefra* (2022) Album i samarbeid med Per Husby
**Bare føtter* (2023) Album i samarbeid med Per Husby
**Still your song* (2023) Soloalbum
**The forest* (2023) i samarbeid med Andreu Jacob

## Referanser




## Eksterne lenker
*
Bao’an hakka

**Bao'an hakka** (tradisjonell kinesisk: 寳安客家話, forenklet kinesisk: 宝安客家话, pinyin: *Bǎo'ān kèjiāhuà*) er en dialekt av språket hakka som tidligere ble talt i nesten hele det nåværende Shenzhen i provinsen Guangdong i Folkerepublikken Kina. Den sterke tilvandringen av blant annet fabrikkarbeidere fra de forskjelligste deler av Kina har overveldet dialekten i de sentrale deler av Shenzhen, men den er i bruk blant en del innbyggere i distriktene  Bao'an og Longgang.

Dialekten dapenghua helt øst i Shenzhen, på halvøya Dapengbandao, er sterkt påvirket av *bao'an hakka*.
Hongkong-hakka

**Hongkong-hakka** er den dialekt av språket hakka som er mest utbredt blant hakkaene i New Territories i Hongkong. Dette er en av svært mange dialekter av hakka. Med den betydelige utvandringen fra Hongkong er dialekten også blitt spredt til vesten, blant annet til England og Nederland.

Dialekten overlever særlig i de mindre landsbyer i New Territories, men har vært i en mer trengt situasjon i  Tai Po大埔, Yuen Long 元朗, Sheung Shui 上水 og andre områder med mange hakkaer i New Territories.

## Eksterne lenker
Kinesisk artikkel om Hongkong-hakka
Nødbeslag

Et **nødbeslag** er en mekanisme som enkelt åpner en rømningsdør ved en nødsituasjon. Det skilles mellom nødutgangsbeslag og panikkbeslag.

En viktig årsak til at nødbeslag benyttes er for å ivareta innbruddssikkerheten også ved en rømningssituasjon. I slike tilfeller ønsker man gjerne at bygget skal kunne rømmes effektivt samtidig som det ikke skal være mulig å ta seg inn i bygget dersom det skulle utløses falsk brannalarm når det ikke befinner seg personer i bygget. Siden nødbeslag ikke ivaretar tilbakerømning tilstrekkelig, finner man dette nesten utelukkende på ytterdører.

## Nødutgangsbeslag

Rent mekanisk fungerer et nødutgangsbeslag tilsvarende en espagnolettlås, der låsetapper i topp og bunn av dørbladet låser dette fast i dørkarmen. Ved betjening med håndtak eller trykkplate frigjøres disse og døren kan åpnes. Dersom personene som oppholder seg i et bygg er kjent med rømningsveier og betjening av disse, og det dermed ikke er stor fare for at det oppstår panikk, vil nødutgangsbeslag være tilstrekkelig for å ivareta rømningssikkerheten. 

## Panikkbeslag

Et panikkbeslag kan enten låses ved hjelp av låsetapper inne i dørbladet, eller ved utvendige låsetapper. Disse kan utløses ved at man presser inn en list som monteres vertikalt på dørbladet i ca. en meters høyde. I bygninger i risikoklasse 5 eller 6 hvor det er krav om ett-greps rømning vil panikkbeslag være tilfredsstillende når det dekker minst 60 % av dørens bredde.

På rømningsdører som ikke brukes som gangdører benyttes ofte en magnetlås i tillegg for å forhindre at publikum åpner døren ved hjelp av panikkbeslaget.
Dongguanhua

**Dongguanhua** er en dialekt av språket hakka. 

Den dominerte før den moderne industrialiseringen det meste av det nåværende byprefekturet Dongguan i provinsen Guangdong i Kina. Med den sterke tilvandringen av arbeidskraft fra øvrige deler av provinsen og fra andre deler av landet er dialekten nå et minoritetsfenomen. 

De strøk der språket står sterkest er dem som grenser mot Shenzhen og Huizhou. Flest er i områdene Fenggang 鳳崗 og Qingxi 清溪.
Holdemagnet

En **holdemagnet** eller **dørholdemagnet** er en elektromagnetisk innretning som har som oppgave å holde en dør permanent åpen.

Hoveddelen med elektromagneten monteres på vegg eller gulv, og en metallisk ankerplate monteres på dørbladet. Når elektromagneten tilføres spenning vil magnetfeltet sørge for at døren blir stående åpen hvis den åpnes slik at ankerplaten treffer elektromagneten. Døren kan slippes ved å bryte spenningen til elektromagneten; ofte sitter det en bryter på holdemagneten som bryter spenningstilførselen.

Årsaken til at holdemagneter foretrekkes fremfor langt billigere mekaniske dørholdere, er at man har mulighet til å kontrollere spenningstilførselen fra en brannsentral. Dermed vil dører i et brannskille kunne lukkes automatisk ved utløst brannalarm dersom det samtidig er installert dørlukkere.

Holdemagnetens oppgave er primært å hindre at dørlukkerens lukkekraft skal lukke døren. Vanlig holdekraft ligger derfor på rundt 500 Newton.

Noen dørlukkere har en innebygget dørholdemagnet.